Amerikalik erkak suratga tushish uchun akulani suvdan olib chiqdi

AQShning Florida shtatidagi Palm-Bich shahrida erkak kishi faqatgina rasmga tushish uchun akulani suvdan olib chiqdi. Bu haqda The Telegraph nashriga tayanib, “Korrespondent.net” xabar qilmoqda.

Jurnalist Eshli Uolters hodisa aks ettirilgan rolikni Facebook tarmog‘iga joylashtirdi. Unda amerikalik erkak akulani dumidan tutib olib, uni qum ustiga olib chiqqani va suratga tushayotganini ko‘rish mumkin. Dengiz yirtqichi bir daqiqa davomida suvdan tashqarida bo‘ldi, shundan keyin u suvga qo‘yib yuborildi.
Ijtimoiy tarmoqning ko‘plab foydalanuvchilari erkakning bu ishidan g‘azablandi.